b"\n_START_ARTICLE_\nLiam Aiken\n_START_SECTION_\nOpv\xc3\xa6kst\n_START_PARAGRAPH_\nLiam blev f\xc3\xb8dt i Manhattan, New York som den eneste barn af Bill Aiken, en MTV-producer og en irsk immigrant hans mor Moya Aiken. Han fik sin professionelle debut i en Ford-reklame. Liam fik sin Broadway debut i teatrets ops\xc3\xa6tning af A Doll's House (efter Henrik Ibsens Et Dukkehjem) i en alder af 7 \xc3\xa5r og hans filmdebut i Henrys Fool, hvor han spillede Parker Poseys s\xc3\xb8n. Liams far d\xc3\xb8de af cancer, da Liam kun var 2\xc2\xbd \xc3\xa5r gammel. Det var pga hans lidt rastl\xc3\xb8se v\xc3\xa6sen, at hans mor forslog ham at spille skuespil, og da han fandt det sjovt at spille skuespil, blev han ved.\n_START_SECTION_\nKarriere\n_START_PARAGRAPH_\nLiams f\xc3\xb8rste store rolle var som Susan Sarandons s\xc3\xb8n i filmen Stepmom i 1998, hvor ogs\xc3\xa5 Julia Roberts og Jane Malone medvirkede. Han optr\xc3\xa5dte som Tom Hanks' s\xc3\xb8n i filmen Road to Perdition fra 2002. Han medvirkede i familiefilmen om hunde fra det ydre rum Good Boy!, hvor han spillede hovedrollen, Owen Baker, i 2003. Han afslog at spille rollen som Cole Sear i filmen The Sixth Sense (1999), fordi hans mor syntes at han var for lille til at spille s\xc3\xa5dan en d\xc3\xb8d-fikseret rolle: rollen gik i stedet til Haley Joel Osment. Liam var ogs\xc3\xa5 overvejet til rollen Harry Potter, da han tidligere havde arbejdet sammen med filmens instrukt\xc3\xb8r Chris Columbus i filmen Stepmom. Uheldigvis var han ude af stand til at f\xc3\xa5 rollen, da J. K. Rowling insisterede p\xc3\xa5, at skuespilleren, som skulle spille Harry Potter skulle v\xc3\xa6re britisk, og da Liam jo ikke var det, gik rollen til anden ung skuespiller, nemlig Daniel Radcliffe. Liam fik i stedet rollen som den intelligente 12-\xc3\xa5rige for\xc3\xa6ldrel\xc3\xb8se dreng Klaus Baudelaire i filmen Lemony Snicket - En ulykke kommer sj\xc3\xa6ldent alene i 2004."